උන්වහන්සේ මේ බව පැවසුවේ පසුගියදා (11) ජාතික පුස්තකාල හා ප්‍රලේඛන සේවා මණ්ඩල ශ්‍රවණාගාරයේ දී පැවැති සිදුහත් කුමරු උපන් ලුම්බිණී මායාදේවි විහාරයේ පුරාවිද්‍යා කැණීම් ආශ්‍රිත ඓතිහාසික හා පුරාවිද්‍යාත්මක ගවේෂණයක් වූ " සිදුහත් කුමරු උපන් ලුම්බිණියේ මායාදේවී විහාරය" කෘතිය එළිදැක්වූ අවස්ථාවේදී ය."සිංහලයිනි, අවදිවව් බුද්ධගයාව බේරාගනිව්" යන වදන් පතුරුවා සිදු කළ ඒ මෙහෙය නිසා දඹදිව බෞද්ධ පුදබිම සිංහල බෞද්ධයාට පමණක් නොව සකල ලෝකවාසී බෞද්ධ ජනතාවම ඒවා නැවත වැඳ පුදා ගැනීමට ද එම පුද බිම්වල චිර පැවැත්ම ද සිදු කළ බවත් මේ මහා ජාතික ආගමික මෙහෙවර එකල සිටි ලාංකික හෝ භාරතීය දේශවාසී කිසිදු දේශපාලන නායකයෙකුට කළ නොහැකි වූ මහා සේවාවක් බවත් උන්වහන්සේ කීහ.මම උත්සවයකට සහභාගි වන්නේ බොහොමත් කලාතුරකින් මේ සම්භාවනීය අවස්ථාවට සහභාගීවීමට ලැබීම මහත් භාග්‍යයක් බවද ඒ හිමියෝ ප්‍රකාශ කළහ.ආචාර්ය ප්‍රේමදාස ශ්‍රී අලවත්තගේ මහතාපරණවිතාන මහතා ආරම්භ කළ පුරාවිද්‍යා පර්යේෂණ ඉදිරියට ගෙන යාමට මහත් වෙහෙසක් දැරූ පුද්ගලයෙක් ලෙස සිරිසමන් මහතා සඳහන් කළ හැකියි.